open-index/open-wikipedia-markdown huggingface dataset:
Rain Man (betsjuttingsside)

"**Rain Man**" hat yn de Wikipedy ferskate betsjuttings:

**[[Rain Man]]*, in Amerikaanske film út 1988
*''Rain Man'' (liet), in liet fan Eminem út 2004
*Rainman, de artystenamme fan Kory Chavis, in Amerikaansk showwrakselder
Stasjon Apeldoarn

**Stasjon Apeldoarn** (**Apd**) is it spoarweistasjon fan Apeldoarn, yn de Nederlânske provinsje Gelderlân. It stasjonsgebou is in unyk ûntwerp, mar ken de klassike symmetryske foarmjouwing dy 't in soad brûkt wurdt yn de perioade dat it stasjon berne is. It gebou hat in heech middenpart en twa lege fleugels oan wjerskanten fan it gebou. Mei de iepening fan de lokaallinen fan de KNLS oan de ein fan de jierren ’80 fan de njoggentjinde iuw kriget it stasjon in eilânperron mei in oerkaping.

Yn 1911 is it stasjonsgebou flink fergrutte. Foar it middenpart komt in lege festibule mei dêrop in terras foar de boppewenning. De lingte fan de linkerfleugel is by de ferbouwing ferdûbele. Yn de jierren ’70 is it ynterieur fan it gebou folslein fernijd. Hjirby is ek de keninklike wachtkeamer út 1911 ferlern gien. De festibule is foar it grutste part ferfongen troch in moderne yngong mei trije  luifels.

Mei it each op in rekonstruksje fan it stasjonsgebiet ûntstean nei de iuwwiksel plannen om it gebou te slopen. Troch lokale protesten bliuwt it gebou bewarre en is it yn 2007 oan de bûtenkant safolle mooglik werom brocht yn de orizjinele steat. Hjirby is de yngong út de jierren ’70 ofbrútsen en is de foargevel safolle mooglik werombrocht yn de situaasje fan foar 1911.

Datselde jier is it Apeldoarnske stasjonsgebiet folslein fernijd. Foar it stasjonsgebou komt in grut ferlege plein mei tagong ta de nije tunnel ûnder de spoaren. De linker fleugel fan it stasjonsgebou is hielendal sloopt om plak te meitsjen foar de nije tunnel. Neidat dy ree kaam is, is de fleugel yn de koarte tastân fan foar 1911 wer werboud.

## Treinferbinings
Stasjon Apeldoarn De Maten

**Stasjon Apeldoarn De Maten** (**Apdm**) is in spoarweistasjon yn de stêd Apeldoarn yn de provinsje Gelderlân en waard iepene yn 2006 oan de Easterspoarwei (Amsterdam Sintraal - Sutfen). It stasjon waard iepene fanwegen de útwreidings fan Apeldoarn. It is in typyske foarstedshalte mei twa abrys, in iepen fytsestalling mei fytsklûzen, en der binne in pear parkearplakken oanwêzich. It stasjon hat in opfallende hege rjochthoekige oerkaping dy't troch in diagonale knik oan twa siden omheech stekt.

## Treinferbinings
Savantsyndroom

**Savantsyndroom** is in seldsume oandwaning, wêrby't immen dy't oer it algemien nommen oanhelle is mei slimme geastlike beheinings, op ien beskaat mêd fermogens hat dy't fier boppe it gemiddelde lizze. Immen dy't savantsyndroom hat, wurdt in **savant** neamd. Histoarysk waard sa'n persoan oantsjut as in **idiot savant**, wat de oarsprong fan 'e namme "savant" is. "*Idiot savant*" is Frânsk foar "gelearde gek". De bysûndere fermogens dy't minsken mei savantsyndroom oan 'en dei lizze, hawwe ornaris te krijen mei it ûnthâld. Foarbylden fan sokke fermogens binne hyperkalkulia (ekstreem fluch hollerekkenjen), kartografy, keunstsinnigens of muzikaliteit. It komt frijwol net foar dat ien savant oer mear as ien fan sokke fermogens beskikt. Savantsyndroom waard yn 'e Westerske wrâld popularisearre (hoewol net ien kear neamd) yn 'e Amerikaanske film *[[Rain Man]]*, út 1988, wêryn't akteur Dustin Hoffman in man mei dizze oandwaning spile.

Lju dy't oanhelle binne mei savantsyndroom hawwe ornaris in ûnderlizzende neuro-ûntwikkelingssteuring of oars hawwe se harsensskea oprûn. Yn likernôch de helte fan 'e gefallen is de ûnderlizzende oandwaning ien út it autismespektrum. Sokke lju wurde wol **autistyske savants** neamd. Hoewol't savantsyndroom him yn 'e regel al yn 'e bernetiid oppenearret, kin it him ek pas nei it berikken fan folwoeksenens ûntjaan. Savantsyndroom wurdt net mear as (selsstannige) geastlike oandwaning erkend yn it DSM-5, de fyfde ferzje fan it *[[Diagnostic and Statistical Manual of Mental Disorders]]*, dy't yn 2013 útkaam.

De earste medyske beskriuwing fan savantsyndroom waard optekene yn 1783. De term *idiot savant* waard yn 1887 betocht troch John Langdon Down, dy't better bekend waard troch syn beskriuwing fan it nei him ferneamde Downsyndroom. Der wurdt rûsd dat likernôch 1 persoan yn in miljoen mei savantsyndroom oanhelle is, wat delkomt op 0,0001% fan 'e wrâldbefolking. De oandwaning treft mear manlju as froulju, mei in ferhâlding fan 6:1. Under deselden dy't mei autisme oanhelle binne, hawwe 1 op 'e 10 oant 1 op 'e 200 in beskate mjitte fan savantsyndroom. Fan 'e wûnderbaarlike savants, mei fermogens dy't sa bûtengewoan binne dat se sels yn in persoan sûnder geastlike beheining as spektakulêr beskôge wurde soene, libje lykwols nei skatting minder as hûndert yn 'e hiele wrâld.
Stasjon Klarenbeek

**Stasjon Klarenbeek** (**Kbk**) is in spoarweistasjon yn de buert fan Klarenbeek en waard iepene yn 1882 oan de Easterspoarwei (Amsterdam Sintraal - Sutfen). It bestiet út twa perrons dy't yn bajonetfoarm lizze, mei dertuskentroch de Hoofdweg.

## Gebou

It earste stasjonsgebou wie in wachterswenning mei in houten oanbou dêr't inkelde stasjonsfunksjes yn ûnderbrocht wiene. It stasjon waard sletten yn 1938, mar waard yn 1942 wer iepene. It earste gebou waard ôfbrutsen yn 1959. 

Tsjinoer de wachterswenning waard datselde jier in nij stasjonsgebou boud, bekend as Standerttype Velsen-Zeeweg fan de hân fan arsjitekt Willem Kloos. It gebou waard yn 1996 ôfbrutsen en wat oerbleau wiene allinne in tal abry's. Yn 2018 waard op it plak fan it twadde stasjonsgebou in húske delset.

## Treinferbinings
Stasjon Voorst-Empe

**Stasjon Voorst-Empe** (**Vem**) is in spoarweistasjon yn de buert fan Voorst en waard iepene yn 1876 oan de Easterspoarwei (Amsterdam Sintraal - Sutfen).  

## Gebou
De oarspronklike foarsjenningen wie in direksjekeet ta wenning mei stasjonsakkommodaasje ynrjochte. It gebou hie in rjochthoekige plattegrûn en bestie út in begeane grûn mei souder. It stasjon waard sletten yn 1938, mar waard yn 2006 weriepene, It gebou waard al yn 1946 ôfbrutsen. By de weriepening yn 2006 krige it stasjon in abry, in iepen fytsestalling mei fytsklûzen, in pear parkearplakken. en der is hjoed-de-dei in húske oanwêzich.

## Treinferbinings
West London Film Studios

De **West London Film Studios** (**WLFS**), binne in studiokompleks yn 'e wyk Hayes fan 'e Britske haadstêd Londen, dêr't de opnamen foar in protte films en tillefyzjeprogramma's plakfine. Ek wurde der in soad reklamespotsjes filme en is it kompleks beskikber foar it meitsjen fan fotoreportaazjes. De West London Film Studios waarden yn 2014 iepene. 

## Skiednis
It perseel waard yn 2005 oankocht troch de Britske sakeman Frank Khalid. It waard pas op 18&nbsp;maaie 2014 formeel iepene as studiokompleks. By de iepeningsseremoanje waard it lint trochknipt troch Khalid en akteur Aaron Paul, dy't bekend wurden wie út 'e Amerikaanske misdiesearje *[[Breaking Bad]]*.

## Fasiliteiten
De West London Film Studios omfetsje krapoan 10.000&nbsp;m² oan studioromte, ferdield oer seis ûnderskate soundstages. Dêrnjonken binne der ek klaaikeamers, romten foar fisazjy en hierstilearring, opslachromten foar kostúms en rekwisiten, wurkplakken foar de produksje fan dekôrstikken, fasiliteiten foar postproduksjewurk en kantoarromte. De West London Film Studios hawwe de iennichste medyske soundstages yn it Feriene Keninkryk, dêr't sênes filme wurde kinne dy't bgl. spylje yn it sikehûs of yn in mortuarium. It studiokompleks is sadwaande tige yn trek foar sikehûssearjes en plysjesearjes.

## Produksjes
### Films
In seleksje fan films dy't alteast foar in diel yn 'e West London Film Studios opnommen binne:
**[[The Imitation Game]]* (2014)
**[[Bridget Jones's Baby]]* (2016)
**[[Stan & Ollie]]* (2019)
**[[Last Christmas (film)|Last Christmas]]* (2019)
**[[The Duke (film út 2020)|The Duke]]* (2020)

### Tillefyzje
In seleksje fan tillefyzjesearjes dy't alteast foar in diel yn 'e West London Film Studios opnommen binne:
**[[New Tricks]]* (2015)
**[[Not Going Out]]* (krystspecial 2015)
**[[The Nightmare Worlds of H.G. Wells]]* (2016)
**[[Siblings (tillefyzjesearje)|Siblings]]* (2016)
**[[Strike (tillefyzjesearje)|Strike]]* (2017–2020)
**[[There She Goes (tillefyzjesearje)|There She Goes]]* (2018)
**[[Killing Eve]]* (2018–2020)
**[[Ted Lasso (tillefyzjesearje)|Ted Lasso]]* (2020–2021)
**[[Finding Alice (tillefyzjesearje)|Finding Alice]]* (2021)
**[[Dead Pixels]]* (2021)
**[[Silent Witness]]* (fan 2014 ôf)

## Keppelings om utens
*Offisjele webside fan 'e West London Film Studios
*In oare webside fan 'e West London Film Studios, taspitst op it medyske elemint fan it studiokompleks
Hulk (betsjuttingsside)

"**Hulk**" hat yn de Wikipedy ferskate betsjuttings:

*de Hulk, in superheld út 'e strips fan Marvel Comics

## Media
*''Hulk'' (film), in Amerikaanske film út 2003
*''Hulk'' (soundtrack), it soundtrackalbum fan 'e film út 2003
*''Hulk'' (fideospultsje), in fideospultsje út 2003, basearre op 'e lyknammige film

## Persoanen
### Nammen
*Abraham Jacobsz. Hulk (1751-1807), in Nederlânsk keunstner
*Abraham Pietersz. Hulk (1752-1809), in Nederlânsk keunstner
*Abraham Hulk sr. (1813-1897), in Nederlânsk keunstner
*Johannes Frederik Hulk (1829-1911), in Nederlânsk keunstskilder, tekener en fotograaf 
*Hulk Hogan (1953-2025), in Amerikaansk showwrakselder

### Bynammen
*Givanildo Vieira de Souza (1986), byneamd "de Hulk", in Brazyljaansk fuotballer
*Antonio Salazar (1989), byneamd "de Hulk", in Meksikaansk fuotballer
*Zach Banner (1993), byneamd "de Hulk", in Amerikaansk spiler fan Amerikaansk fuotbal
*Carlos Gabriel (1999), byneamd "de Hulk", in Brazyljaansk fuotballer
*Nico Hülkenberg (1987), byneamd "de Hulk", in Dútske Formule-1-koereur

## Skipfeart
*hulk (skip), in skip dat driuwt, mar net op eigen krêft farre kin
*hulk (skipstype), in Midsiuwsk Jeropeeske skipstype foar farren yn 'e neite fan 'e kust

## Sjoch ek
*The Incredible Hulk
Genedekapel (Kevelaer)

De **Genedekapel** is in kapel yn it sintrum fan it Dútske beafeartsplak Kevelaer. Yn 'e kapel is in genedebyld fan Marije, dêr't alle jierren likernôch 800.000 pylgers in besite oan bringe.     

## Skiednis

Yn it jier 1642, doe't de Tritichjierrige Kriich noch tjirge, waard troch de kaepman Hendrick Busman in lyts hillichdomke boud yn Kevelaer, doe noch net mear as in heidedoarpke. Busman hie neffens eigen sizzen by it bidden by in weikrús in stim heard dy't sei dat er op it plak in kapel bouwe moast. Oant trije kear ta werhelle de stim op ferskillende dagen itselde boadskip: *Op deze plaats sult gij mij een kapelleken bouwen!*. 

Syn frou Mechel seach letter yn in fisioen fan ljocht in hillich hûske mei in genedebyld. It wie deselde foarstelling as de kopergravuere, dy't har earder troch in pear Hessyske soldaten te keap oanbean wie, mar hja fûn it doe te djoer.

Hja socht de soldaten wer op en de gravuere waard no wol kocht. Nei't har man in lytse kapel oer it hillichdomke boud hie, krige it genedebyld in plakje yn it hillichdom. Al gau waarden der meldings fan wûnderlike genêzings dien en yn 1654 waard om de kapel hinne in gruttere Genedekapel boud.

De Genedekapel is in seishoekige koepelkapel, mei oan 'e noardlike kant in grutte, portaaleftige finsteriepening, dêr't de skryn   stiet mei it genedebyld. As foarbyld tsjinne de Genedekapel fan Scherpenheuvel yn Belgje. De biskop fan Roermond wijde yn 1663 it alter.

Mei de fersiering fan 'e kapel waard net earder as yn 1888 nei it ein fan 'e Kulturkampf útein set. 

## Ofbylden

2023 Kevelaer, Genedekapel, alter.jpg
2023 Kevelaer, Genedekapel, iepening kapel mei it mirakuleuze genedebyld (1).jpg


2023 Kevelaer, Genedekapel, brânskilderd raam (1).jpg
2023 Kevelaer, Genedekapel, ferwulft.jpg
Stasjon Almeare Poarte

**Stasjon Almeare Poarte** (**Ampo**) is in spoarweistasjon yn de stêd Almeare yn it stedsdiel Almeare Poarte yn de provinsje Flevolân en waard iepene yn 2012 oan de Flevoline (Weesp - Lelystêd Sintrum). It stasjon waard iepene as ferfanger fan de eveneminten halte Almeare Strân. It is in typyske foarstêd stasjon mei in tal abrys, in iepen fytsestalling mei fytsklûzen, en der binne in pear parkearplakken oanwêzich.

## Treinferbinings
Stasjon Almeare Muzykwyk

**Stasjon Almeare Muzykwyk** (**Almm**) is in stasjon oan de Flevoline yn Almeare yn it stedsdiel Almeare Muzykwyk yn de provinsje Flevolân. 

It waard yn gebrûk naam op 30 maaie 1987 mei de iepening fan de Flevoline (Weesp - Lelystêd Sintrum). It stasjonsgebou wie in ûntwerp fan arsjitekt Peter Kilsdonk. It stasjon hat twa brede perrons mei twa lange perronkappen. Oan beide siden binne hellingbanen, en de twa wichtichste treppehuzen binne oerdutsen en ôfskerme mei glêzen muorren. Beide treppen binne om in betonnen klokketoer hinne boud. Under it spoarweifiadukt is in stasjonshal mei foarsjenningen.

## Treinferbinings
Kersekapel (Kevelaer)

De **Kersekapel** (Dútsk: *Kerzenkapelle*) is in oan Sint-Michael kapel yn 'e Dútske beafeartsstêd Kevelaer.

## Skiednis

De Kersekapel is de âldste beafeartstsjerke yn 'e stêd Kevelaer en waard noch yn 'e tiid fan 'e Tritichjierrige Kriich (1618-1648) tusken 1643 en 1645 boud.

De sealtsjerke is fan binnen 30 meter lang, likernôch 10 meter breed en 15 meter heech. It ienskippige gebou fan bakstien is sûnder toer, mar hat in dakruter. Letter waard noch in sakristy oan 'e tsjerke tafoege. 

De patroanhillige fan de tsjerke is de aartsingel Sint-Michael. 

Yn 'e kapel steane in soad beafeartskersen, faak fersierd mei wapens fan 'e plakken dêr't se wei komme. Oan 'e noardlike bûtenmuorre fan 'e tsjerke baarne pylgers harren eigen devoasjekersen. 

## Oargel
Yn 'e kapel stiet in oargel, dat yn 1990 troch de oargelboufirma Romanus Seifert & Sohn út Kevelaer boud waard. It oargel stiet efter in âldere oargelkas út it jier 1843, dat troch de oargelbouwer Wilhelm Rütter út Kevelaer boud waard. De disposysje fan it hjoeddeiske oargel is basearre op it âlde Rütter-oargel en bestiet út 24 registers. De traktueren binne mechanysk.

## Klokken
Yn it ramt fan 'e renovaasje fan 'e klokkestoel yn 'e dakruter waarden yn 2007 twa nij klokken oanskaft, dy't foar in part út it materiaal fan 'e âlde klokken getten waarden. De twa klokken waarden yn 'e klokkejitterij fan 'e benediktynske abdij Maria Laach getten.

## Oargel

Kaarsenkapel Kevelaer 24-04-2019 13-07-27.jpg|*Oargel*
Kevelaer Kerzenkapelle 02.JPG|*Koer*
Kevelaer , Kerzenkapelle aussen 2.jpg|*Offerkersen*
Stasjon Almeare Sintrum

**Stasjon Almeare Sintrum** (**Alm**) is in stasjon oan de Flevoline it is it haadstasjon fan de stêd Almeare. 

## Gebou
It waard yn gebrûk naam op 30 maaie 1987 mei de iepening fan de Flevoline (Weesp - Lelystêd Sintrum). It stasjonsgebou wie in ûntwerp fan arsjitekt Peter Kilsdonk en lyk as alle stasjons oan de Flevoline in fiadukstasjon. De measte stasjonsfunksjes lykas de loketten, restauraasje, winkels en fytsestalling lizze ûnder it fiadukt en binne situearre oan de brede passaazje dy't as ferlinging fan de oangrinzjende winkelstrjitte ûnder it stasjon trochrint. De perronoerkapping is krekt as dy yn Breda en Saandam útfierd yn in fakwurk en hat boppe de beide siden fan it stasjon in trochsichtige gevel dy't om samar te sizzen de reade fakwurk konstruksje teard is. Oant 1999 wie de namme fan it stasjon *Almeare Sintraal*. 

## Treinferbinings
Stasjon Almeare Parkwyk

**Stasjon Almeare Parkwyk** (**Almp**) is in stasjon oan de Flevoline yn Almeare yn it stedsdiel Almeare Parkwyk yn de provinsje Flevolân. 

## Gebou
It stasjon waard iepene yn 1996 oan de Flevoline (Weesp - Lelystêd Sintrum). It stasjonsgebou wie in ûntwerp fan arsjitekt Harry Reijnders en lyk as alle stasjons oan de Flevoline in fiadukstasjon. Wylst de stasjons Muzykwyk en Bûten gelyk mei de line yn 1987 yn gebrûk naam wurde, is de rûchbou fan stasjon Almere Parkwyk pas njoggen jier letter ôfwurke. Nei oanlieding fan de ûnderfiningen mei de twa earder neamde haltes binne de beide sydperrons foar it grutste part mei glês omsluten en foarsjoen fan romme, op de oerdutsen kuierrûtes yn de keizerlike tunen fan Peking ynspirearre, paviljoeneftige perronoerkapingen. Ek de treppehuzen krigen glêzen wanden. Op it plein ûnder it stasjon kaam yn stee fan it plande loket in kafetaria.

## Treinferbinings
Stasjon Almeare Oostvaarders

**Stasjon Almeare Oostvaarders** (**Almo**) is in spoarweistasjon yn de stêd Almeare yn it stedsdiel Almeare Oostvaarders yn de provinsje Flevolân en waard iepene yn 2004 oan de Flevoline (Weesp - Lelystêd Sintrum). Wylst de stasjons Muzykwyk en Bûten tagelyk mei de line yn 1987 yn gebrûk naam waarden, waard de rûchbou fan stasjon Almeare Oostvaarders pas yn 2004 ôfwurke. It is in typyske foarstêdstasjon mei in tal abrys, in iepen fytsestalling mei fytsklûzen, en der binne in pear parkearplakken oanwêzich. 

## Treinferbinings
Stasjon Lelystêd Sintrum

**Stasjon Lelystêd Sintrum** (**Lls**) is in stasjon oan de Flevoline it is it haadstasjon fan de stêd Lelystêd. 

## Gebou
It waard yn gebrûk naam op 28 maaie 1988 doe't ek dit part fan it spoar fan de Flevoline (Weesp - Lelystêd Sintrum) ree kaam. It stasjonsgebou wie in ûntwerp fan arsjitekt Peter Kilsdonk en lyk as alle stasjons oan de Flevoline in fiadukstasjon. It gebou hat in grutte langwerpige glêzen kape. Yn ferskate hichten mei grutte fides tusken hal en perrons. Yn 2010 waardt it stasjon yngreven ferboud yn ferbân mei de oanlis fan de Hânzeline. 

## Treinferbinings
Stasjon Dronten

**Stasjon Dronten** (**Dron**) is in stasjon oan de Hânzeline yn de stêd Dronten yn de provinsje Flevolân.

## Gebou
It stasjonsgebou kaam yn 2010 ree, en waard iepene op 9 desimber 2012 foar treinreizgers doe't it spoar fan de Hânzeline (Lelystêd Sintrum - Swol) oanlein wie. It ûntwerp fan it stasjon is kwa foarmjouwing ynspirearre troch stasjon Heemstede-Aerdenhout. It stasjon hat lykwols gjin bemande foarsjenningen. By de treppen lâns nei de perrons binne hege bakstiennen kolommen. Ek de muorre ûnder it fiadukt is útfierd yn bakstien en fungearret as stasjonshal. By de perrons del komme abry's yn lakt stiel en glês. Ek de râne fan de luifel boppe de treppen en liften is mei dit materiaal útfierd.

## Treinferbinings
Stasjon Kampen Súd

**Stasjon Kampen Súd** (**Kpnz**) is in stasjon oan de Hânzeline yn de stêd Kampen yn de provinsje Oerisel.

## Gebou
It stasjonsgebou kaam yn 2010 ree, en waard iepene op 9 desimber 2012 foar treinreizgers doe't it spoar fan de Hânzeline (Lelystêd Sintrum - Swol) oanlein wie. It ûntwerp fan it stasjon is kwa foarmjouwing ynspirearre troch stasjon Heemstede-Aerdenhout. It stasjon hat lykwols gjin bemande foarsjenningen. Der is in iepen stasjonshal ûnder de spoarline en perrons mei dêryn foarsjenningen as de kaartsje-automaten. Yn de hal binne de treppen en liften nei de perrons ta. De muorren binne oan de bûtenkant safolle mooglik útfierd mei bakstien. De súdkant fan de hal, de liften en de abry's lâns de perrons binne útfierd yn swartgriis lakt stiel en glês.

## Treinferbinings
Stasjon Halfweg-Zwanenburg

**Stasjon Halfweg-Zwanenburg** (**Hwzb**), iepene op 1 jannewaris 1842, is in spoarweistasjon yn it Nederlânske doarp Halfweg yn de gemeente Haarlimmermar yn de provinsje Noard-Hollân. It stasjon leit oan de Alde line (Amsterdam Sintraal - Rotterdam Sintraal)

## Gebou
 
It oarspronklike spoarweistasjon fan Halfweg waard iepene yn 1842, neidat yn dat jier de ferbining Amsterdam Sintraal - Haarlim ree kaam. Yn 1875 krijt it doarp in echt stasjonsgebou, nei't jierrenlang in keet brûkt waard foar de ferkeap fan treinkaartsjes. It ûntwerp is in ferlytse fariant fan de stasjonsgebouwen dy 't de HIJSM yn dyselde perioade ûnder oare yn Weesp en Barneveld boud hat. It ienfâldige rjochthoekige gebou telt twa ferdjippingen. De boppeferdjipping grinzet oan it perron. Yn 1927 waard it stasjon sletten, it gebou waard yn 1941 ôfbrútsen.

Yn 2012 waard it stasjon op 9 desimber weriepene, it nije stasjon is foarsjoen fan twa opfallende griene perronkappen en in ienfâldige brêge mei treppen en liften oer de spoaren en de N200. It stasjon is fierder foarsjoen fan in iepen fytsestalling mei fytsklûzen en in pear parkearplakken. Oant 1927 wie de namme fan it stasjon *Halfweg*

## Treinferbinings
Stasjon Haarlim Spaarnwoude

**Stasjon Haarlim Spaarnwoude** (**Hlms**) is in spoarweistasjon yn de stêd Haarlim yn de provinsje Noard-Hollân en waard iepene yn 1998 oan de Alde line (Amsterdam Sintraal - Rotterdam Sintraal). It is in typyske foarstêd stasjon mei in tal abrys, in iepen fytsestalling mei fytsklûzen, en der binne in pear parkearplakken oanwêzich, en is foarsjoen fan in opfallende brêge dy't njonken it spoar ek de A200 oerspant. Yn 2019 is de brêge foarsjoen fan liften ek binne der twa hellingbanen kaam om it stasjon tagonklik te meitsjen foar reizgers mei in rolstoel. 

## Treinferbinings
Stasjon Heemstede-Aerdenhout

**Stasjon Heemstede-Aerdenhout** (**Had**)  is in spoarweistasjon  yn de gemeente Heemstede yn de provinsje Noard-Hollân. En waard iepene yn 1876 oan de Alde line (Amsterdam Sintraal - Rotterdam Sintraal). Yn 1880 waard it stasjon sletten, mar yn 1928 waard it stasjon op 7 oktober weriepene

## Gebou

It oarspronklike spoarweistasjon fan Heemstede-Aerdenhout wie in ûntwerp fan arsjitekt Schelling en waard boud yn 1928 by de weriepening fan it stasjon. It bestiet út twa treppehuzen dy't liede nei in tunnel. Boppe beide treppehuzen steane ienfâldige geboukes mei in heech puntdak en in lytse wachtromte. Op it iene gebouke stiet Heemstede, op de oare Aerdenhout. Nei de Twadde Wrâldkriich wurdt de Alde line op de hichte fan it stasjon ferhege. Yn 1956 wurde beide geboukes dêrom ôfbrutsen, om plak te meitsjen foar it ferhege spoar.

Yn 1958 kriget Heemstede-Aerdenhout ien fan de earste echte fiaduktstasjons fan Nederlân nei ûntwerp fan Koen van der Gaast. De stasjonshal is ûnder de spoaren en de beide perrons. Yn de hal binne ferskate foarsjenningen ûnderbrocht. Oan beide siden fan de hal is in trep nei de perrons. De treppehuzen binne tegearre mei de wachtromten lâns it perron opnommen yn grutte "doazen" dy't útstekke boppe de yngong fan de stasjonshal. Yn 1999 kriget it stasjon oan beide kanten in lift, om it stasjon tagonklik te meitsjen foar reizgers mei in rolstoel.

## Treinferbinings
Jan Doedes van der Weide

**Jan Doedes van der Weide** (Raerd, 25 oktober 1849- Ljouwert, 10 oktober 1901)  wie in, frijwat ûnbekende, Fryske arsjitekt.

Syn wurk is foaral te finen yn Ljouwert, de stêd dêr't er syn kantoar hie en dêr't er opsichter wie by de bou fan de Sint-Bonifatiustsjerke fan P.J.H. Cuypers. 

Van der Weide stoar yn de âldens fan 51 jier.
Stasjon Hillegom

**Stasjon Hillegom** (**Hil**)  is in spoarweistasjon  yn de gemeente Hillegom yn de provinsje Súd-Hollân. En waard iepene yn 1891 oan de Alde line (Amsterdam Sintraal - Rotterdam Sintraal). Yn 1944 waard it stasjon sletten, mar yn 2000 waard it stasjon op 28 maaie weriepene.

## Gebou
  
It stasjon hie in breed eilânperron mei dêrop trije gebouwen mei ûnder oare loketten, wachtromten en húskes. It gehiel wurdt oerdutsen troch in lange perronkape. Ta gefolch fan de spoarweistaking wurdt it stasjon sletten. De earste jierren nei de Twadde Wrâldkriich stopje der yn it bolleseizoen noch geregeld treinen foar toeristen op stasjon Hillegom. Yn de jierren ’50 ferdwynt de stasjonskap en yn de jierren 60 binne de trije gebouwen ôfbrutsen en begjin jierren 70 ein jierren 60 is ek it perron fuorthelle. Al bleau oant healwei jierren 80 frachtferfier mooglik. It hûs fan de stasjonsjef is it lêste restant fan it âlde Stasjon Hillegom. Dit is tsjintwurdich in gemeentlik monumint.

Yn 2000 wurdt it stasjon weriepene. Trochdat de spoaren nei it sluten fan it stasjon lizzen bleaun binne, krijt it stasjon opnij in breed eilânperron, diskear sûnder fierdere foarsjenningen. It stasjon is troch in hege rinbrêge mei it stasjonsplein ferbûn. De beide liftskachten binne foarsjoen fan bûgde dakken. fjierder is it typyske foarstêd stasjon foarsjoen fan in tal abrys, in iepen fytsestalling mei fytsklûzen, en binne der in pear parkearplakken oanwêzich.

## Treinferbinings
Stasjon Voorhout

**Stasjon Voorhout** (**Vh**)  is in spoarweistasjon yn it doarp Voorhout yn de gemeente Teylingen yn de provinsje Súd-Hollân. En waard iepene yn 1891 oan de Alde line (Amsterdam Sintraal - Rotterdam Sintraal). Yn 1944 waard it stasjon sletten, mar yn 1997 waard it stasjon op 1 maaie weriepene.

It oarspronklike spoarweistasjon fan Voorhout wie in lyts gebouke mei in wenning foar de stasjonssjef. Ta gefolch fan de spoarweistaking wurdt it stasjon sletten. It gebouke wie al yn 1940 ferdwûn.

Yn 1997 wurdt it stasjon weriepene. it is in typyske foarstêd stasjon foarsjoen fan in tal abrys, in iepen fytsestalling mei fytsklûzen, en der binne in pear parkearplakken oanwêzich.

## Treinferbinings
Stasjon De Vink

**Stasjon De Vink** (**Dvnk**)  is in spoarweistasjon  yn de gemeente Leien yn de provinsje Súd-Hollân. En waard iepene yn 1906 oan de Alde line (Amsterdam Sintraal - Rotterdam Sintraal). Yn 1928 waard it stasjon sletten, mar yn 1985 waard it stasjon op 2 juny weriepene.

## Skiednis
It stasjon is eartiids ferneamd nei in njonkenlizzende útspanning. Bûten de besteande wachterswenning wiene der gjin fierdere foarsjenningen en yn 1928 ferdwynt De Vink alwer út it Spoarboekje.

Yn de jierren 80 binne sawol Leien as Voorschoten sa groeid dat NS yn 1985 op hast itselde plak stasjon De Vink wer yn gebrûk nimt. De spoarline foarmet op 'e hichte fan it stasjon de gemeentegrins tusken beide plakken en dy krijt dêrom yn earsten gjin offisjele namme. Mei it each op de spoarferdûbeling tusken Leien en De Haach hat it stasjon de earste tiid nei de weriepening houten perrons, inkelde ienfâldige wachtromten en in ienfâldige brêge oer de spoaren.

Yn 1991 is de nije tunnel ûnder de spoaren klear en kin de tydlike brêge sloopt wurde. Yn 1995 binne de spoarferdûbeling en de nijbou fan it stasjon nei ûntwerp fan arsjitekt Theo Fikkers ree.

## Gebou
De Vink hat twa eilânperrons dy 't út de tunnel wei mei treppen en liften te berikken binne. Beide perronnen hawwe 40 meter lange oerkapingen. Op it plein oan de Leidske kant stiet in ienfâldich stasjonsgebou. Oan de kant fan it spoar hat it gebou in lytse rûne toer.

## Treinûngelok by De Vink (1926)
  
Op 9 septimber 1926 ûntspoarde by De Vink, tusken Voorschoten en Leien, de om 14.21 oere út Rotterdam Delftsche Poort ôfsetten sneltrein 218, dy't ûnderweis wie nei Amsterdam Sintraal.

Nei it passearjen fan kastiel Duivenvoorde by Voorschoten bliek de stoomlokomotyf sterk te skommeljen. De masinist sleat dêrnei de stoomtafier ôf en hearde dêrnei in hurde knal, wêrnei't de lokomotyf sterk ôfremme. Hjirtroch rûn de lokomotyf fêst en kantele mei de tender nei links. De trein wie doe deunby De Vink yn doe noch de gemeente Voorschoten.

De bagaazjewein achter de lokomotyf kaam dwers op it spoar te stean, it earste rydtúch dêrefter glied foar in part fan de spoardyk ôf en bedarre yn in sleat. Fan it twadde houten rydtúch waard de foarwand ôfskuord en waard it dak fersplintere.

De masinist waard fan de lokomotyf slingere, mar seach kâns om efkes letter op de mashine werom te kommen en de stoom ûntsnappe te litten en it fjoer mei sân te dôvjen, wêrtroch't mooglik slimmere gefolgen foarkaam binne. Mar twa kollega's op de trein koene it ûngelok lykwols net mear neifertelle. Hja rekken bedobbe ûnder gleone koallen en ferbrânden troch stoom dy't by de ôfbrutsen stoomfluit ûntsnapte. De haadkondukteur waard út syn útkykpost slingere en bedarre yn in sleat.

By it ûngelok kamen fjouwer minsken om it libben, en rekken tsien minsken swierferwûne en in mearfâld lichtferwûne. Under de deadlike slachtoffers wie it akteurspear Greta Lobo en David Jessurun Lobo.

## Treinferbinings
Stasjon Voorschoten

**Stasjon Voorschoten** (**Vst**)  is in spoarweistasjon  yn it doarp Voorschoten yn de provinsje Súd-Hollân. It waard iepene yn 1843 oan de Alde line (Utert-Sintraal - Boxtel). (Amsterdam Sintraal - Rotterdam Sintraal). Yn 1944 waard it stasjon sletten, mar yn 1969 waard it stasjon op 28 septimber op'e nij iepene. Yn dit Súd-Hollânske doarp waard yn 1995 it tredde stasjonsgebou sûnt 1868 iepene.

## Skiednis
By de iepening fan it diel fan de âlde line tusken Leien en De Haach yn 1843 krige ek Voorschoten in ienfâldige halte. Pas yn 1868 bout de HIJSM hjir in echt stasjonsgebou.

### Treinûngelok by Voorschoten (2023)
By stasjon Voorschoten botste in frachttrein op in boukraan, dy't brûkt waard by wurksumheden oan it spoar. In tsjinkommende reizgerstrein botste dêrnei op de brokstikken fan de kraan, ûntspoarde en kaam neist it spoar yn de greide telâne. De kraanmasinist oerlibbe it ûngelok net.

## Gebou

It oarspronklike stasjonsgebou fan Voorschoten waard yn 1868 boud 25 jier nei iepening fan it stasjon. It gebou wie in ienfâldich rjochthoekich pân en wie twa ferdjippingen heech en hie oan de kant fan it perron in oerkaping. As gefolch fan de spoarweistaking fan 1944 waard it stasjon sletten. It gebou waard yn 1969 ôfbrútsen nei weriepening fan it stasjon.

It weriepene stasjon krige oan de oare kant fan it spoar in stasjonsgebou bekend as Standerttype Sextant fan de hân fan arsjitekt Cees Douma. Yn 1992 waard de Sextant ôfbrútsen om romte te meitsjen foar de spoarferdûbeling tusken Leien en De Haach en de útwreiding fan it stasjon.

Yn dat jier binne de nije tunnel en it earste eilânperron yn gebrûk naam. Yn 1995 wiene de spoarferdûbeling en it twadde eilânperron ree. De perrons hawwe neist in trep en in lift in fyftich meter lange oerkaping. Oan de eastkant fan de tunnel stiet in ienfâldich stasjonsgebou, nei ûntwerp fan arsjitekt Hans Bak

## Treinferbinings
Stasjon De Haach Mariahoeve

**Stasjon De Haach Mariahoeve** (**Gvm**) is in spoarweistasjon yn de stêd De Haach yn de provinsje Súd-Hollân en waard iepene yn 1966 oan de Alde line (Amsterdam Sintraal - Rotterdam Sintraal). It is in typysk foarstêdstasjon mei in tal abrys, in iepen fytsestalling mei fytsklûzen, en der binne in pear parkearplakken oanwêzich. Om op de perrons te kommen is der in tunnel ûnder de spoaren troch. Earst hie de tunnel in ienfâldige yngong nei in ûntwerp fan arsjitekt Cees Douma; dizze yngong is yn 1984 ferfongen troch in tangong ferburgen yn in kantoargebou nei ûntwerp fan arsjitekteburo Kraayvanger.

## Treinferbinings
Stasjon De Haach Leane fan NOI

**Stasjon De Haach Leane fan NOI** (**Laa**)  is in spoarweistasjon yn de stêd De Haach yn de provinsje Súd-Hollân en waard iepene yn 1907 oan de Alde line (Amsterdam Sintraal - Rotterdam Sintraal).

## Gebou
It oarspronklike spoarweistasjon fan De Haach Leane fan NOI wie in ienfâldich lyts gebouke dat mar in pear romten befette. Fia treppen en in tunnel koene reizgers op it perron komme. It earste stasjongsgebou waard ôfbrutsen yn 1978. 

It stasjon waard ferfongen troch in nij gebou fan de hân fan arsjitekt Cees Douma. It stasjonsgebou bestiet út twa ferdjippings en it treppehûs nei it earste perron. Under binne de loketten en de yngong nei de tunnel. De boppeferdjipping wurdt foarme troch de wachtromte fan it earste perron. It tal perronspoaren is tagelyk útwreide nei seis. Yn 2000 waarden der liften boud om it stasjon tagonkelik te meitsjen foar reizgers mei in rolstoel. In pear jier letter binne de perrons oan de kant fan it stasjonsgebou oanpast oan de metro- en sneltramstellen fan de Rânestêdrail.

## Treinferbinings
Stasjon De Haach Moerwijk

**Stasjon De Haach Moerwijk** (**Gvmw**) is in spoarweistasjon yn de stêd De Haach yn de provinsje Súd-Hollân en waard iepene yn 1996 oan de Alde line (Amsterdam Sintraal - Rotterdam Sintraal). It is in typysk foarstêdstasjon mei in tal abrys, in iepen fytsestalling mei fytsklûzen en der binne in pear parkearplakken oanwêzich. De twa eilânperrons binne berikber fia in tunnel. Der is ek in ienfâldich kwartrûn gebou mei romte foar twa loketten neffens it ûntwerp fan arsjitekt Hans Bak, mar de NS hat it gebou lykwols nea sels yn gebrûk naam. Yn maart 2013 binne de kappen boppe de treppen fanút de tunnel ferfongen troch opfallende oranje glêzen hokjes. De hokjes oerkapje net allinnich de treppen en de rûte nei de liften, mar tsjinje ek as abry.

## Treinferbinings
Stasjon Rijswijk

**Stasjon Rijswijk** (**Rsw**)  is in spoarweistasjon yn de stêd Rijswijk yn de provinsje Súd-Hollân en waard iepene yn 1965 oan de Alde line (Amsterdam Sintraal - Rotterdam Sintraal).

## Gebou

It oarspronklike spoarweistasjon fan Rijswijk wie in leech rjochthoekige stasjonsgebou nei ûntwerp fan arsjitekt Cees Douma en hie njonken de loketten ek romme ferwaarme wachtkeamers en in bewaakte fytsestalling. Ek wie in klokketoer oanwêzich. Boppe de perronnen kamen brede luifels. Beide perronnen wiene mei-inoar ferbûn fia in tunnel. It stasjon waard yn 1994 ôfbrútsen, om romte te meitsjen foar de spoarferdûbeling fan it spoarline Den Haag - Delft en in spoartunnel. Op 'e hichte fan Rijswijk is de ferdûbelle spoarline yn in ferdjippe, foar it grutste part tichte tunnelbak lein.

It yn 1994 sloopte stasjonsgebou waard yn 1996 ferfongen troch in nij gebou fan de hân fan arsjitekt Theo Fikkers. It middenpart is in grutte glêzen piramide dy't in hal foarmet mei treppen en liften nei de spoortunnel ûnder it gebou. de piramide wurd omsluten troch in bakstienen gebou mei deryn de ferskate stasjonsfunksjes as loketten, winkeltsjes en in fytsestalling. Boppe de perrons sels komt in park mei fjouer lytsere piramiden fan glês dy't foar mear deiljocht yn de tunnel ûnder it park soargje yn it ferlingde fan it park binne noch ris fjouwer lytse piramiden boppe de tunnel boud.

## Treinferbinings
Stasjon Delft

**Stasjon Delft** (**Dt**) is in spoarweistasjon yn Delft en waard iepene yn 1847 oan de Alde line (Amsterdam Sintraal - Rotterdam Sintraal). Yn dizze Súd-Hollânske is yn 2012 it tredde stasjonsgebou sûnt 1847 iepene.

## Gebou

It earste stasjonsgebou wie in ynfâldig gebouke dy't al yn 1883 sloopt wurdt.

It wurdt ferfongen troch nijbou, ûntwurpen troch de arsjitekt Christiaan Posthumus Meyjes sr., in opfallend rykfersierd asymmetrysk gebou mei in toer. Foar de trije doarren fan it haadgebou sit in bordes dêr't it hichteferskil tusken de strjitte en de stasjonshal mei oerbrêge wurdt. It gebou hat twa ferskillende fleugels dy't wer twa ferskillende eingebouwen hawwe. Yn 1952 is de stasjonshal yngreven ferboud nei ûntwerp fan Christiaan Posthumus Meyjes jr. soan fan de oarspronklike arsjitekt fan it gebou.

It stasjonsgebou út 1883 waard yn febrewaris 2015 ferfongen troch in nij gebou fanwegen de spoarferdûbeling fan it spoar tusken Den Haag - Delft en de oanlis fan in spoartunnel. It nije gebou nei ûntwerp fan arsjitektenburo Benthem en Crouwel is boud njonken it stasjonsgebou út 1883. De bou fan de spoortunnel en it nije stasjon sette yn 2009 útein. It nije glêzen stasjonsgebou is ûnderdiel fan in nijboukompleks boppe-op de tunnel wêryn 't ek it Stedskantoar fan Delft ûnderbrocht is.

It âlde stasjonsgebou út 1883 in ryksmonumint sûnt 2002, is nei de sluting safolle mooglik yn de oarspronklike steat werombrocht en tsjintwurdich yn gebrûk as restaurant.

## Treinferbinings
Stasjon Delft Campus

**Stasjon Delft Campus** (**Dtcp**) is in spoarweistasjon ynyn Delft yn de provinsje Súd-Hollân. It waard iepene yn 1970 oan de Alde line (Amsterdam Sintraal - Rotterdam Sintraal).

## Gebou
 
It oarspronklike spoarweistasjon fan Utert Overvecht wie in Standerttype Sextant. It gebou wie in ûntwerp fan de arsjitekt Cees Douma. It stasjonsgebou waard yn 2006 ôfbrútsen. Yn 2019 waard it stasjon yngreven ferboud fanwegen spoarferdûbeling. De twa smelle perrons ha plak makke foar twa brede eilânperrons. Boppe de perrons is in futuristyske perronkape boud dy't folslein út sinnepanielen bestiet. Oant 2020 waard it stasjon *Stasjon Delft Súd* neamd.

## Treinferbinings
Christiaan Posthumus Meyjes jr.

**Christiaan Posthumus Meyjes jr.** (Amsterdam, 9 maaie 1893 - Aerdenhout, 28 novimber 1975) wie in Nederlânske arsjitekt.

## Libben en wurk
Syn heit C.B. Posthumus Meyjes sr. (1858-1922) wie ek arsjitekt, fan 1919 ôf hiene sy tegearre it *Bureau Posthumus Meyjes en zoon*. Nei de dea fan syn heit soe er yn 1926 de opwurkje mei arsjitekt Jakob van der Linden yn arsjitekteburo *Posthumus Meyjes en Van der Linden*. Hy ûntwurp in protte soarten gebouwen, foaral lânhuzen, kantoargebouwen en sikehuzen.

Posthumus Meyjes studearre oan de Technyske Hegeskoalle yn Delft. Dêrnei wurke er in jier op it buro fan arsjitekt Karel de Bazel.

Hy wie yn 1912 belutsen by de bou fan it Nederlânsk Herfoarme Opfiedingsgesticht foar jonges *Valkenheide* yn Maarsbergen, dêr't syn heit boumaster wie. Yn 1916 krige er opdracht om de bûtenpleats *Schaep en Burgh* yn 's-Gravenland te restaurearjen.

Ta syn wichtichste nijbouprojekten hearre de Eastertsjerke yn Haarlim (1924), it psychiatrysk sanatoarium Koningsheide yn Arnhim (1936), de útwreiding fan it gebou fan de *Kasvereeniging* en it gebou fan de *Javasche Bank* (1938) yn Amsterdam, it yn 1999 ôfbrutsen kuol- en frieshûs *Amerika* yn it Eastlik Havengebiet fan Amsterdam (1949) en it Julianasikehûs Zaandam (1951). Yn de Vogelbuurt yn Amsterdam-Noard hat er de Dr. C.P. van Eeghenschool (1923) ûntwurpen.

Hy wie ek lid fan in soad kommisjes, redaksjes en organen en fan de gemeenteried fan Bloemendaal.


Amsterdam - Lippman-Rosenthal.JPG|Amsterdam - Lippman-Rosenthal
Pakhuisamerika.jpg|Frieshûs *Amerika* oan de Piet Heinkade
Keizersgracht 666-668, kantoorgebouw "De Javasche Bank" (1937-39).jpg|Keizersgracht 666-668, kantoargebou De Javasche Bank (1937/39)		


## Sjoch ek
* List fan Nederlânske arsjitekten
Stasjon Amsterdam Amstel

**Stasjon Amsterdam Amstel** (**Asa**)  is ien fan de spoarstasjons yn de Nederlânske stêd Amsterdam, yn de provinsje Noard-Hollân. It waard iepene yn 1939 oan de Rhijnspoarwei (Amsterdam Sintraal - Elten). 

## Gebou
It waard yn gebrûk naam op 15 oktober 1939. It stasjonsgebou is in ûntwerp fan arsjitekt Schelling. It stasjon hat trije nivo’s en trije skieden plein dielen. Op it leechste nivo binne de tramhaltes. Dêrwei liedt in brede tunnel ûnder it Julianaplein troch nei de trep nei de grutte stasjonshal. De stasjonshal stiet leadrjocht op de spoarline. De twa oare tagongen binne oan wjerskanten fan it gebou. De noardkant biedt tagong út de binnenstêd wei, de parkearplakken foar taksy's en parkearfakken foar heljen en bringen fan reigers *"Tút en derút"*. Boppe dizze grutte tagong is in brede luifel oanbrocht. It busstasjon is besuden it stasjonsgebou. Oan dizze kant sit in lange smelle luifel fan sa'n fyftich meter boppe de bus halten. Op de kopse kanten fan de stasjonshal binne muorreskilderingen te sjen. Dêr't ôfbyldingen op te sjen binne yn it ramt fan de fiering fan 100 jier spoarwegen yn Nederlân, wat tagelyk mei de iepening fan it stasjon foel, de wrâldwide betsjutting fan de spoarwegen en de technyske foarútgong derfan. De skilderling op de westlike muorre toant it moderne treinferkear. De eastlike muorre stiet yn it teken fan de ûntwikkeling fan de earste stoomlokomotyf oant it moderne materieel. De grutte rúten soargje foar in soad deiljocht yn it stasjonsgebou.

## Treinferbinings
Stasjon Duivendrecht

**Stasjon Duivendrecht** (**Dvd**) is in spoarstasjon yn it Nederlânske doarp Duivendrecht, yn de gemeente Alder-Amstel yn de provinsje Noard-Hollân. It waard iepene yn 1993 oan de Rhijnspoarwei (Amsterdam Sintraal - Elten). 

## Gebou
It waard yn gebrûk naam op 23 maaie 1993. It stasjonsgebou is in ûntwerp fan arsjitekt Peter Kilsdonk. It stasjon, in oerstapstasjon, is boud op in krúspunt fan spoarwegen. It gebou hat ferskate etaazjes. Op de boppeste etaazje binne perrons foar treinen en de Amsterdamske metro. Ien ferdjipping leger is de stasjonshal mei loketten en ferskate winkels en dêrr ek wer in tal perrons foar treinen. De yngong fan it stasjon is op de ûnderste etaazje.

## Treinferbinings
Halte Amsterdam ArenA

**Halte Amsterdam ArenA**  is in ienfâldich perron by de Johan Cruijff ArenA yn Amsterdam dy't yn 1996 iepene waard. It is mei in rinbrêge ferbûn oan it stadion. It stasjon bestiet út mar ien perron, oan de kant fan it stadion. De halte is allinnich berikber út stasjon Diemen Súd wei. Treinen dy ’t út de rjochting Woerden, Utert en Breukelen komme, moatte dus earst "rjochtsôf" nei Diemen Súd, en dan weromstekke nei de ArenA. Halte Amsterdam ArenA is ien fan de pear evenemintehaltes yn Nederlân dy't hjoed-de-dei noch yn gebrûk is. De halte wurd benammen brûkt by saneamde risikowedstriden.
Stasjon Amsterdam Bijlmer ArenA

**Stasjon Amsterdam Bijlmer ArenA** (**Asb**)  is ien fan de spoarstasjons yn de Nederlânske stêd Amsterdam, yn de provinsje Noard-Hollân. It waard iepene yn 1971 oan de Rhijnspoarwei (Amsterdam Sintraal - Elten). It stasjon waard oant desimber 2006 *Stasjon Amsterdam Bijlmer* neamt.

## Gebou

It oarspronklike spoarstasjon Amsterdam Bijlmer ArenA wie in tydelik stasjon en waard iepene yn 1971 nei't de earste bebouwing yn de Bijlmer ree kaam wie. It stasjon wie net mear as twa houten perrons, mei in keet foar de kaartferkeap, en in Baileybrêge oer de spoaren hinne.

It stasjon waard yn 1976 ferfongen troch in definityf stasjon fan de hân fan de arsjitekten Ben Spängberg en Sier van Rhijn. It nije stasjonsgebou waard kombinearre mei in metrostasjon, it krige dan ek it úterlik fan oare metrostasjons út die perioade. It stasjonsgebou waard yn 2004 ofbrútsen, nei't it nije stasjon dêr't de bou fan al yn 2000 brûkber wie foar reizgers.

Yn 2006 kaam it nij stasjonsgebou ree, nei ûntwerp fan arsjitekt Jan van Belkum. It stasjon is foar in part situearre boppe de santich meter brede ArenA Boulevard. En bestiet út in twahûndert meter lange bûgde oerkaping fan stiel, hout en glês mei in hichte fan tweintich oant tritich meter. 

## Treinferbinings
Stasjon Amsterdam Holendrecht

**Stasjon Amsterdam Holendrecht** (**Ashd**)  is ien fan de spoarstasjons yn de Nederlânske stêd Amsterdam, yn de provinsje Noard-Hollân. It waard iepene yn 2008 oan de Rhijnspoarwei (Amsterdam Sintraal - Elten).  It stasjon leit tusken de wyk Holendrecht en it Akademysk Medysk Sintrum (AMC), wêrmei't it troch middel fan in promenade ferbûn is. De beide perrons fan it stasjon binne berikber fia in trep en in lift. Yn 2011 hawwe de perrons in koarte oerkaping krigen. Fierders is der in iepen fytsestalling mei fytsklûzen oanwêzich.

## Treinferbinings
Stasjon Skiedam Sintrum

**Stasjon Skiedam Sintrum** (**Sdm**) is it haadstasjon fan de Nederlânske stêd Skiedam, en waard iepene yn 1847 oan de Alde line (Amsterdam Sintraal - Rotterdam Sintraal). It leit benoarden de binnenstêd. Yn dizze Súdhollânske stêd is yn 2000 it fjirde stasjonsgebou sûnt 1846 iepene. 

## Gebou

It oarspronklike stasjonsgebou fan Stasjon Skiedam-Sintrum wie in leech en lang stasjonsgebou, besteande út styl- en regelwurk, opfold mei stien, ôfsmard mei semint. It gebou waard yn 1888 sloopt.

It gebou waard ferfongen troch in stasjonsgebou nei ûntwerp fan arsjitekt Margadant, in asymmetrysk gebou fan trije ferdjippingen heech. Troch de lizzing oan in dearinnende dyk kaam de foargevel heaks op de spoarline te stean. Neist de haadyngong kaam in tuorke dêr't ûnder oare de tagong nei de tsjinstwenning yn te finen wie. Yn de stasjonshal wie de tagong ta de tunnel nei it heger lizzende perron. Op it foar in grut part oerdutsen perron stiene fjouwer gebouwen. Yn it grutste gebou wiene de wachtromten en in stasjonsrestauraasje.

Yn 1963 makke it stasjonsgebou út 1888 plak foar in nij stasjon nei ûntwerp fan Koen van der Gaast, omdat de spoaren in stikje ferlein waarden, om romte te meitsjen foar in nije trochgeande dyk, parallel oan de spoarline. De stasjonshal, dy't tagong joech ta de tunnel nei de perrons, hie in opfallend dak. Boppe de stasjonshal stie in kantoargebou fan fiif ferdjippingen. Rjochting it sintrum wie noch in tunnel ûnder de dyk troch. De yngong fan de tunnel wie aksintuearre mei in opfallende trijehoekige houten luif. Sa wie it stasjon noch wat werkenber tusken de heechlizzende dyk en de spoarline.

It stasjonsgebou út 1963 waard yn 1998 ôfbrutsen om de bou fan in metrostasjon ûnder it stasjon mooglik te meitsjen. Yn 2000 waard der in folslein nij stasjonsgebou iepene nei ûntwerp fan arsjitekt Jan van Belkum. De perronoerkaping út 1963 is al behâlden bleaun.

## Namme
Oant 1967 hiet it stasjon *Skiedam*, yn dat jier wizigen de NS de namme fan it stasjon yn *Skiedam-Rotterdam West* fanwegen de ynternasjonale treinen dy't no op dit stasjon stoppen. Yn maaie 1998 krige it stasjon op 'e nij in nije namme. Fan dan ôf hiet it stasjon *Skiedam-Sintrum* om't der gjin ynternasjonale treinen mear stoppen yn Skiedam.

## Treinferbinings
Rijswijk

**Rijswijk** of **Ryswyk** kin ferwize nei:
### Geografy
* In stêd yn de provinsje Súd-Hollân, Rijswijk (Súd-Hollân)
** In lânguod yn de gemeente Rijswijk Súd-Hollân, Lânguod sône Rijswijk
** In stasjon yn de stêd Rijswijk Súd-Hollân, Stasjon Rijswijk
* In doarp yn de provinsje Noard-Brabân, Rijswijk (Noard-Brabân) 
** In hearehûs yn it doarp Rijswijk yn Noard-Brabân, Slot te Rijswijk
* In doarp yn de provinsje Gelderlân, Rijswijk (Gelderlân)
** In eardere havesate te Groessen Huis Rijswijk

### Persoanen
* In Nederlânsk pryster, Herman van Rijswijk
* In Nederlânsk atlete berne yn 1955, Joke van Rijswijk
* In Nederlânsk fuotballer berne yn 1971, René van Rijswijk
* In Nederlânsk sjongster berne yn 1978, Denise van Rijswijk
* In Nederlânsk ferslachjouwer en commentator berne yn 1979, Mark van Rijswijk
* In Belgysk dichter berne yn 1811, Theodoor Van Ryswyck
* In Belgysk dichter berne yn 1818, Jan-Baptist Van Ryswyck
* In Belgysk dichter berne yn 1822, Lambrecht Van Ryswyck

### Barren
* In fredesferdrach dat yn 1697 Frede fan Ryswyk
Otto Derk Jan Roemeling

**Otto Derk Jan Roemeling**  (Beetstersweach, 30 novimber 1937 - Hurdegaryp, 23 april 2017) wie in histoarikus en genealooch.

## Karriêre
Roemeling studearre ekonomy en waard yn Ljouwert direkteur fan in sikehûs, mar hie yn eigen tiid in soad niget oan histoarysk ûndersyk. 

Al yn 'e jierren 1960 en 1970 mocht er graach ynformaasje oer de midsiuwske tsjerken yn 'e trije noardlike provinsjes ûndersykje. Benammen patroanhilligen en preesters hiene syn omtinken. Alle ynformaasje waard troch Roemeling yn Latynske, Aldfryske en Aldnederlânske boarnen neigien. 

Hy skreau dêr in tal artikels oer en nei syn pensjoen wurke er it sammele materiaal út yn it proefskrift *Heiligen en Heren. Studies over het parochiewezen in het Noorden van Nederland vóór 1600*, dêr't er ein 2013 yn Leien op promovearre.  

Roemeling wurke dêrnei oan it digitalisearjen fan syn wurk. Hy slagge der yn om dat foar de provinsjes Grinslân en Drinte ôf te meitsjen, mar fanwegen syn hommels ferstjerren yn 2017 waard syn wurk foar Fryslân troch oaren ôfmakke en op 19 oktober 2019 presintearren de Fryske Akademy en de Stichting Oude Groninger Kerken it nije webstee yn 'e Hippolytustsjerke fan Middelstum mei alle sammele ynformaasje fan Roemeling. 

De side ynformearret oer de patroanhilllige, de skiednis fan 'e tsjerke, jout gegevens oer de pastoars fan de doe bekende parochy's en giet nei de reformaasje noch in pear dessenia fierder mei de nammen fan de earst bekende dûmny's.  

## Keppeling om utens
* Databank Corpus Roemeling